**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 19.09.2023 ora 08.00 – 20.09.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 20.09.2023, ora 08.00**

**RÂURI:**

**Debitele au fost în general staționare**, exceptând bazinul superior al Argeşului, cursurile inferioare ale Jiului şi Oltului şi cursul superior al Prutului unde au fost în scădere..

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste 100%) din normalele lunare) pe râurile din bazinele hidrografice: Lotru, bazinele superioare și mijlocii ale Jiului, afluenții Oltului inferior și mai mici (sub 30%) pe râurile din bazinele hidrografice: Bârlad, Rm Sărat, Tazlău, Jijia și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare**, exceptând cursurile mijlocii și inferioare ale Someșului, Crișurilor, Mureșului și Jiului unde vor fi în scădere.

Sunt posibile creșteri de niveluri și debite pe unele râuri mici din zonele de deal și munte a țării datorită precipitațiilor prognozate și propagării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țar****ă (secțiunea Baziaș) în** **intervalul 19 – 20.09.2023** **a fost în scădere, având valoarea de** **2700 m3/s,** sub media multianuală a lunii **septembrie (3800 m3/s).**

În aval de Porţile de Fier debitele au fost în scădere.

**Debitul la intrarea în** **țară (secțiunea Baziaș) va fi în scădere (2600 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 19.09.2023, ora 08.00 – 20.09.2023, ora 08.00**

**În ţara,** valorile termice diurne au scăzut în mare parte din țară, dar vremea a fost în continuare caldă, cu precădere în vest, nord-est și sud-est. Cerul a avut înnorări temporare și s-au semnalat averse în Banat (unde la începutul zilei au fost izolat și descărcări electrice), Crișana, Transilvania, Maramureș, local în Oltenia și pe arii mai restrânse în Muntenia și Moldova; din a doua parte a nopții acesta s-a degajat treptat în jumătatea vestică a teritoriului. Vântul a suflat slab și moderat, cu intensificări pe crestele montane, în zona deluroasă a Crișanei și în sudul Transilvaniei, unde s-au înregistrat viteze de peste 60...65 km/h, iar la intensități mai mici, între 40 și 55 km/h și în Banat, Moldova, restul Crișanei și nordul Dobrogei. Temperaturile maxime s-au situat între 16 grade la Miercurea Ciuc și 30 de grade la Oltenița, iar la ora 06 se înregistrau 10 grade la Apa Neagră, Bozovici și Curtea de Argeș și 21 de grade la Sulina. Noaptea s-a semnalat ceață pe areale mici în centru și sud-vest.

*OBSERVAȚII - au fost în vigoare 2 atenționări meteorologice cod galben pentru fenomene meteorologice periculoase imediate.*

**La Bucureşti,** vremea a fost ușor mai caldă decât în mod obișnuit la această dată. Cerul a fost variabil, cu înnorări temporare ziua, iar spre seară a plouat slab în unele cartiere. Vântul a suflat slab până la moderat. Temperatura maximă a fost de 26 de grade la Afumați, 27 de grade la Băneasa și 29 de grade la Filaret, iar la ora 06 se înregistrau 16 grade la toate stațiile.

**3. Prognoza meteorologică în intervalul 20.09.2023, ora 08.00 – 21.09.2023, ora 08.00**

**În ţara,** Vremea se va încălzi în majoritatea zonelor și va deveni caldă pentru această perioadă. Astfel, temperaturile maxime se vor încadra între 22 și 31 de grade, iar cele minime se vor situa în general între 8 și 18 grade. Cerul va fi variabil, cu înnorări temporare, averse și descărcări electrice, local în Maramureș, în zonele montane și submontane, în nordul Moldovei și izolat în celelalte regiuni. Pe suprafețe mici vor fi posibile cantități de apă mai însemnate. Vântul va sufla slab și moderat. Pe alocuri, dimineața și noaptea, se va forma ceață.

**La Bucureşti,** vremea va fi frumoasă și caldă pentru această dată. Cerul va fi variabil, mai mult senin seara și noaptea. Vântul va sufla slab. Temperatura maximă va fi de 28...29 de grade, iar cea minimă de 12...15 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**APM Constanța** informează de izbucnirea în data de 18.09.2023, în jurul orei 13.40, a unui incendiu cu degajări mari de fum pe amplasamentul Secției Platforma Nord II, fostul parc de rezervoare IIC, aparținând OIL TERMINAL S.A.. Pe amplasamentul menționat nu se mai desfășoară activitate, parcul de rezervoare fiind dezactivat. Incendiul a fost lichidat în data de 18.09.2023, în jurul orei 15.40.

Nu au fost implicate substanțe periculoase în acest incident.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:  
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

**DIRECȚIA COMUNICARE**